เเฟนมีอาการ ปวดหัว ปวดท้อง จะอ้วก ได้กลิ่นไว เเละวันนี้เค้าพึ่งอ้วกครับอยากรู้ว่าท้องมั้ยครับเเต่ผมเสดนอกน่ะครับไม่ได้เข้าใน
สวัสดีค่ะ การมีเพศสัมพันธ์ โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ดังนั้น หากมีอาการขาดประจำเดือน ก็ควรลองตรวจหาการตั้งครรภ์ดูเป็นอันดับแรก แต่หากยังไม่ถึงกำหนดวันที่ที่ประจำเดือนจะมา อาการต่างๆ ที่เป็นอยู่ คือ ปวดหัว ปวดท้อง อยากอาเจียน ได้กลิ่นไว ก็จะไม่ใช่อาการของการตั้งครรภ์ค่ะ โดยอาจเกิดจากสาเหตุอื่นๆ เช่น เป็นอาการก่อนการมีประจำเดือนมา เกิดจากอาหารเป็นพิษ กระเพาะอาหารอักเสบ ผลข้างเคียงจากการทานยาบางชนิด หรือเกิดจากการมีความเครียด วิตกกังวล เป็นต้นดังนั้น หากตรวจไม่พบการตั้งครรภ์ หรือยังไม่มีอาการขาดประจำเดือน ก็ให้ดูแลรักษาตามอาการไปก่อน เช่น การดื่มน้ำเปล่ามากๆ ไม่ดื่มชา กาแฟ โกโก้ แอลกอฮอล์ ทานเฉพาะอาหารที่ย่อยง่าย รสไม่จัด นอนหลับพักผ่อนให้เพียงพอ เป็นต้น